CELEX: 32011R0881
Language: et
Date: 2011-09-02 00:00:00
Title: Komisjoni rakendusmäärus (EL) nr 881/2011, 2. september 2011 , millega muudetakse määrust (EÜ) nr 1137/2007 seoses Bacillus subtilis DSM 17299 (loa omanik Chr. Hansen A/S) valmistist sisaldava söödalisandiga ja selle kasutamisega sipelghapet sisaldavas söödas  EMPs kohaldatav tekst

3.9.2011   
            
            
               ET
            
            
               Euroopa Liidu Teataja
            
            
               L 228/9
            
         KOMISJONI RAKENDUSMÄÄRUS (EL) nr 881/2011,
   2. september 2011,
   millega muudetakse määrust (EÜ) nr 1137/2007 seoses Bacillus subtilis DSM 17299 (loa omanik Chr. Hansen A/S) valmistist sisaldava söödalisandiga ja selle kasutamisega sipelghapet sisaldavas söödas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Mikroorganismist Bacillus subtilis DSM 17299 saadud valmistist, mis kuulub zootehniliste lisandite kategooriasse, on komisjoni määrusega (EÜ) nr 1137/2007 (2) lubatud kümme aastat kasutada broilerkanade söödalisandina.
            
         
               (2)
            
            
               Kooskõlas määruse (EÜ) nr 1831/2003 artikli 13 lõikega 3 on loa omanik teinud ettepaneku muuta Bacillus subtilis DSM 17299 valmistise loa tingimusi, suurendades söödalisandis valmistise miinimumsisaldust, ja lubada kasutada söödalisandit sipelghapet sisaldavas broilerkanade söödas. Taotlusele on lisatud asjakohased täiendavad andmed. Komisjon edastas taotluse Euroopa Toiduohutusametile (edaspidi „toiduohutusamet”).
            
         
               (3)
            
            
               Toiduohutusameti 15. märtsi 2011. aasta arvamuses on tehtud järeldus, et kui miinimumsisaldust 1,6 × 109 CFU/g kümme korda suurendada, siis on vähetõenäoline, et see tooks kaasa uusi ohte, ja et selline koostis sobiks kasutamiseks sipelghappega. Toiduohutusamet kinnitas ka aruande söödalisandi analüüsimeetodi kohta söödas, mille oli esitanud määrusega (EÜ) nr 1831/2003 asutatud referentlabor.
            
         
               (4)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (5)
            
            
               Seepärast tuleks määrust (EÜ) nr 1137/2007 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1137/2007 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 265, 2.10.2007, lk 5.
   
      LISA
      Määruse (EÜ) nr 1137/2007 lisa asendatakse järgmisega:
      
         
            „LISA
            
                        Söödalisandi identifitseerimisnumber
                     
                     
                        Loa omanik
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        CFU/kg täissöödas, mille niiskusesisaldus on 12 %
                     
                  
                        
                           Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 17299
                     
                     
                        
                                     
                                 
                                 
                                    
                                       Söödalisandi koostis
                                    
                                    Valmistis Bacillus subtilis DSM 17299 sisaldusega vähemalt 1,6 × 1010 CFU/g söödalisandis
                                 
                              
                                     
                                 
                                 
                                    
                                       Toimeaine iseloomustus
                                    
                                    Mikroorganismi Bacillus subtilis DSM 17299 eoste kontsentraat
                                 
                              
                                     
                                 
                                 
                                    
                                       Analüüsimeetod
                                        (1)
                                    
                                    Loendamine pindkülvimeetodil, kasutades trüptoon-soja-agarit ja kuumtöödeldud söödaproove.
                                 
                              
                     
                        Broilerkanad
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                                 
                              
                                    2.
                                 
                                 
                                    Lubatud kasutada söödas, mis sisaldab ühte järgmistest koktsidiostaatikumidest: diklasuriil, halofuginoon, robenidiin, dekokvinaat, narasiin/nikarbasiin, naatriumlasalotsiid, maduramütsiinammoonium, monensiinnaatrium, narasiin, salinomütsiinnaatrium, semduramütsiinnaatrium.
                                 
                              
                                    3.
                                 
                                 
                                    On tõendatud, et seda söödalisandit võib kasutada koos sipelghappega.
                                 
                              
                     
                        22. oktoober 2017
                     
                  
      
      
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx.”